Бутунг

Бутунг (бутон) — Индонезиядағы халық (Бутунг, Муна аралдары). Халқы 150 мың адам. Бутунгтар теңізшілер мен саудагерлер болған. Шығыс Индонезияда, әсіресе Молукка аралында кеңінен қоныстанған. Туысқан халықтармен бірге 17-20 ғасырларда Бутунг сұлтанатының құрамында болды.

 Тілі 
Бутунг тілінде сөйлейтін тілдерге Волио, Чиа-Чиа, Муна, Туканг Беси, Кумбеваха, Ласалиму, Камару, Панчана, Бусоа, Талоки, Кулисусу және Киоконың әртүрлі диалектілері кіреді. Индонезия тілі де кеңінен қолданылады.

 Діні 
Бутунг – сүнниттік мұсылмандар. Олар 1447 жылы Сұлтан Мұхрум тұсында алғаш рет мұсылмандықты қабылдады. Сонымен қатар христиандар да кездеседі. Анимизм, ата-бабалар культі сияқты дәстүрлі нанымдар да сақталған.

 Кәсібі 
Олар егіншілікпен айналысып тропикалық климатқа тән дақылдарды өсіреді, (жүгері, құрғақ күріш, тары, тәтті картоп, кокос пальмасы), балық аулау, кеме қатынасы, жалдамалы жұмыспен, сонымен қатар ұсақ қолөнер мен саудамен айналысады. Аздап мыс өндіру және өңдеу кездеседі. Тасбақа, кофе, балауыз, інжу, терілер мен буйвол мүйіздерін, акулалардың арқа қанаттары мен мақталарды сыртқа шығарады.

 Өмір салты 
нобай|оңға|200px|Бутонг қыздары
Ақсүйектер мен еркін қауымдарға дәстүрлі бөліну сақталады. Неке матрилокалды, содан кейін неолокалды, қалыңмалды делдал ретінде әрекет ететін ауыл ақсақалымен келісіледі.

 Дәстүрлі баспаналары 
Олар шашыраңқы орналасқан шағын елді мекендерде тұрады. Тұрғын үйлер ағаштан жасалған және жаңбырлы мезгілдердегі су деңгейінің көтерілуіне байланысты көбінесе қадаларда орналасқан.

 Дәстүрлі киімдері 
Ерлер киім үлгісі еуропаланған, әйелдер саронг киеді.

 Дәстүрлі тағамдары 
Негізгі тағам - күріш, жүгері ботқасы, шелпек, көкөніс дәмдеуіштері, жаңа піскен және ашытылған балық.

 Дереккөздер 


Санат:Индонезия этникалық топтары